
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/24-003/1809
URBROJ: 251-13-11-16/002-24-3
Zagreb, 12. rujan 2024.


Z A P I S N I K

s 42. sjednice Vijeća Mjesnog odbora „Nikola Tesla“ održane 12. rujna 2024. u 18.00 sati, u prostorijama Mjesnog odbora „Nikola Tesla“, Ozaljska ulica 16.

Prisutni članovi Vijeća: Margareta Čotić, Luka Kamenečki, Vanja Spirin, Hrvoje Vraneš, Ivan Žanić
Odsutni članovi Vijeća: Ivana Zovko, Dario Dedić

Predsjednica Vijeća Mjesnog odbora „Nikola Tesla“ Margareta Čotić otvara sjednicu, pozdravlja sve prisutne te utvrđuje da je na sjednici prisutno 5 od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje Zapisnik s 41. sjednice te konstatira da je Zapisnik  prihvaćen JEDNOGLASNO.

Predsjednica predlaže dopunu dnevnog reda točkama:
· Prijedlog zaključka o akcijama za Plan komunalnih aktivnosti Vijeća Gradske četvrti Trešnjevka – sjever za 2025.
· Prijedlog zaključka o sadnji zamjenskog zelenila na lokaciji Lepoglavska ulica – javno parkiralište kod društva Ericsson
· Prijedlog zaključka za postavljanje zdenca na zamjenskoj lokaciji

Predsjednica daje na glasanje prijedlog dopune dnevnog reda i konstatira da je dopuna prihvaćena JEDNOGLASNO.

Predsjednica predlaže 
DNEVNI RED

1. Prijedlog zaključka o iskazivanju interesa odnosno iznosu sredstava za Plan potreba za aktivnostima, programima i projektima unapređenja kvalitete života građana u 2025.
2. [bookmark: _Hlk177473204]Prijedlog zaključka o akcijama za Plan komunalnih aktivnosti Vijeća Gradske četvrti Trešnjevka – sjever za 2025.
3. Prijedlog zaključka o sadnji zamjenskog zelenila na lokaciji Lepoglavska ulica – javno parkiralište kod društva Ericsson
4. Prijedlog zaključka za postavljanje zdenca na zamjenskoj lokaciji
5.    Pitanja, prijedlozi i obavijesti

koji je prihvaćen JEDNOGLASNO.




Ad 1. Prijedlog zaključka o iskazivanju interesa odnosno iznosu sredstava za Plan potreba za aktivnostima, programima i projektima unapređenja kvalitete života građana u 2025.

Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu te daje prijedlog zaključka na glasanje.
Vijeće Mjesnog odbora „Nikola Tesla“ JEDNOGLASNO je donijelo

Z A K LJ U Č A K

1. Vijeće Mjesnog odbora „Nikola Tesla“ planira osigurati sredstva u ukupnom iznosu od 4.000,00 € za Plan potreba za aktivnostima, programima i projektima unapređenja kvalitete života građana u 2025. godini.
2. Ovaj Zaključak dostavlja se Vijeću Gradske četvrti Trešnjevka - sjever.

Ad 2.  Prijedlog zaključka o akcijama za Plan komunalnih aktivnosti Vijeća Gradske četvrti Trešnjevka – sjever za 2025.

Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO je donijelo

Z A K LJ U Č A K

1. Vijeće Mjesnog odbora „Nikola Tesla“ predlaže akcije za Plan  komunalnih aktivnosti Gradske četvrti Trešnjevka – sjever za 2025., za područje Mjesnog odbora:
	IGRALIŠTA I ZELENE POVRŠINE
· postavljanje stolova za stolni tenis duž Brloške ulice u hladu stabala
· postavljanje stolova za stolni tenis na livadi ispred Zorkovačke zgrade
· postavljanje javne rasvjete na dječjem igralištu između broja 95-119
· uređenje prostora za spremnike za reciklažni otpad kod dječjeg vrtića bajka (Brloška/Kostelska ulica)
        Uređivanje dječjih igrališta
· uređivanje dječjeg igrališta Selska cesta između broja 95-119 (želja za participativnim dizajnom) - uređivanje podloge igrališta (umjetna podloga ili najbolje rješenje prema mišljenju struke), uređivanje po dva nogometna igrališta u sklopu velikog nogometnog igrališta (ukupno 2 velika nogometna gola, 4 rukometna gola), uspostava kružnog košarkaškog igrališta (3 odvojena koša), uspostava 3 stola za stolni tenis, postavljanje 3 seta klupa sa stolom u hladu, postavljanje rasvjete za sva igrališta, postavljanje minimalno 6 klupa sa naslonima između igrališta, postavljanje minimalno 6 koševa za smeće, uređivanje odbojkaškog terena)
· uređivanje Parka ispred Zorkovačke zgrade (sadnja stabala, postavljanje dodatnih klupica i stolova, postavljanje dodatnih košara za otpad i košare za pseći izmet, postavljanje stolova za stolni tenis)
· uređivanje Parka na Selskoj cesti između broja 119 i 123 (postavljanje dodatnih dječjih sprava i postavljanje košare za pseći izmet)
· uređivanje Parka na Selskoj cesti ispred broja 123, a iza broja 121A-F (postavljanje stolova za stolni tenis, dodatnih dječjih sprava, postavljanje dodatnih klupica i stolova, košara za otpad i košare za pseći izmet)
    Uređivanje vježbališta za odrasle
· uređivanje vježbališta za odrasle na Brloškoj ulici (postavljanje dodatnih sprava (fitness set, eliptična hodalica, zračna hodalica i sl.))
        Sadnja drvoreda
· sadnja zamjenskog stabla u dječjem parku kod Kostelske i Krapinske ulice
· sadnja drvoreda na Jankomirskoj ulici na potezu od Kostelske do Zvečajske ulice
· sadnja zamjenskih stabala (nakon oluje u srpnju 2023.) i dodatnih na području cijelog mjesnog odbora
        Postavljanje i obnova javnih česmi za vodu na lokacijama
· obnova postojeće pumpe u Žumberačkoj ulici između broja 1 i 3
· 
             JAVNOPROMETNE POVRŠINE I OBJEKTI
       Uređivanje kolnika i nogostupa
· postavljanje uzdignutog pješačkog prijelaza na Zorkovačkoj ulici (zapadna strana izlaska iz Parka Zvonka Špišića)
· postavljanje nogostupa na Jankomirskoj ulici na potezu od Kostelske do Zvečajske ulice
· ucrtavanje horizontalnih oznaka na kolniku u svrhu zajedničkog prometovanja biciklista i motornih vozila (tzv. sharrows) u Kostelskoj ulici, Zvečajskoj ulici i Okićkoj ulici.
· komisijski očevid radi uspostavljanja najboljih mjera smirivanja motornog prometa na području Okićke ulice, Zvečajske ulice i Kostelske ulice
· asfaltiranje Novigradske ulice, presvlačenje voznog traka
· asfaltiranje Bosiljevske ulice, presvlačenje voznog traka
· asfaltiranje Gredičke ulice, presvlačenje voznog traka
· asfaltiranje Kunagorske ulice, presvlačenje voznog traka
· obnova pješačke staze - zapadna strana Zorkovačke ulice, od Kostelske do Lepoglavske ulice
· spuštanje rubnjaka na pješačkim prijelazima na svim lokacijama mjesnog odbora „Nikola Tesla“
               PROSTORI MJESNE SAMOUPRAVE
· sanacija vanjske oglasne ploče (popravak stakla i podloge za obavijesti)
· sadnja zamjenskog stabla (stablo je porušeno bez znanja mjesnog odbora)
2. Ovaj se Zaključak dostavlja Vijeću Gradske četvrti Trešnjevka – sjever.  

Ad 3. Prijedlog zaključka o sadnji zamjenskog zelenila na lokaciji Lepoglavska ulica – javno parkiralište kod društva Ericsson

Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO je donijelo

Z A K LJ U Č A K

1. Vijeće Mjesnog odbora „Nikola Tesla“ traži sadnju zamjenskog zelenila na lokaciji Lepoglavska ulica – javno parkiralište kod društva Ericsson.
2. Sastavni dio ovog Zaključka je obrazloženje.
3. Ovaj se Zaključak dostavlja Vijeću Gradske četvrti Trešnjevka – sjever.  

OBRAZLOŽENJE

Ovo je Vijeće tražilo uređivanje zelenila kako isto ne bi radilo ugrozu u prometu (pješaci se nisu vidjeli s kolnika), dok su nadležne službe u potpunosti ogolile tu lokaciju dok se grmlje moglo orezati u visini kukova. Stoga ovo vijeće traži sadnju zamjenskog zelenila i ubuduće participativne dogovore s Mjesnim odborom prije bilo kakve devastacije postojećeg stanja, a posebice ukoliko je ta akcija nadležnih službi u suprotnosti s traženim i dogovorenim.

Ad 4. Prijedlog zaključka za postavljanje zdenca na zamjenskoj lokaciji
Predsjednica informira prisutne o predmetu rasprave i odlučivanja. U raspravi sudjeluje član Vijeća  Ivan Žanić. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO je donijelo

Z A K L J U Č A K

1. Vijeće Mjesnog odbora „Nikola Tesla“ traži postavljanje zdenca na livadi u Zorkovačkoj ulici ili na dječjem igralištu na Selskoj cesti između broja 95-119 (ili bliže školskom dvorištu ili bliže Brloškoj ulici).
2. Sastavni dio ovog Zaključka je obrazloženje.
3. Ovaj se Zaključak dostavlja Vijeću Gradske četvrti Trešnjevka – sjever.  

OBRAZLOŽENJE

Nakon obavljenog očevida Sektora za građenje komunalne infrastrukture i održavanje javnoprometnih površina, javnih objekata i javne rasvjete i odabrane pozicije budućeg javnog zdenca u Parku Zvonka Špišića, Gradski zavod za zaštitu spomenika kulture i prirode izdao je rješenje kojim se ne izdaje prethodno odobrenje za postavu javnog zdenca za pitku vodu u Parku Zvonka Špišića. Stoga ovo Vijeće predlože dvije zamjenske lokacije; livada ispred zgrade u Zorkovačkoj ulici ili ako tu nije moguće (radi instalacija ili slično), da lokacija bude vanjsko školsko igralište kod Osnovne škole Augusta Šenoe. Prema saznanjima članova Vijeća, jednom davno je tu i bila pumpa za vodu pa pretpostavljamo da već postoji sve od infrastrukture.

Ad 5. 	Pitanja, prijedlozi i obavijesti

Raspravljalo se i o primljenim mailovima i ostvarenom u zadnjih mjesec dana:
1. Park u Zorkovačkoj ulici
2. Postavljanje javnog zdenca
3. PLAN POTREBA ZA 2025. - DONOŠENJE ZAKLJUČKA
4. Rizik za pješake na Lepoglavskoj ulici
5. Poziv za iskazivanje interesa
6. Q'ART u tvom KVARTU Trešnjevka - Rezime s radnog sastanka
7. Park u Susedgradskoj ulici
8. Zaključak Vijeća Mjesnog odbora "Nikola Tesla", dostavlja se
9. Najava 5. izdanja manifestacije "Trešnjevka se budi!"
Također je potpredsjednik Vijeća (predstavnik mjesnog odbora u školskom odboru Osnovne škole Augusta Šenoe) predao izvješće o točkama sa sjednice školskog odbora. Duža rasprava se povela o problemu s osiguranjem učenika i odabiru istog.

Sjednica je završila u 18:50 sati.

                                                                                                                                           

                                                                                                            				    Predsjednica
                  Zabilježila:                                                                                    	                    Vijeća Mjesnog odbora
             Margareta Čotić                                                                                     	                           „Nikola Tesla“

                                                                                                                   			          Margareta Čotić, v.r.





Prilog: izvješće o glasanju

Izvješće o glasanju na 42. sjednici

	
	
	
	
	
	

	Članovi Vijeća

